CELEX: 32008D0424
Language: et
Date: 2008-06-06 00:00:00
Title: 2008/424/EÜ: Komisjoni otsus, 6. juuni 2008 , milles käsitletakse kaitsemeetmeid seoses kõrge patogeensusega linnugripi alatüübiga H7 Ühendkuningriigis (teatavaks tehtud numbri K(2008) 2666 all)

7.6.2008   
            
            
               ET
            
            
               Euroopa Liidu Teataja
            
            
               L 149/81
            
         
      KOMISJONI OTSUS,
   6. juuni 2008,
   milles käsitletakse kaitsemeetmeid seoses kõrge patogeensusega linnugripi alatüübiga H7 Ühendkuningriigis
   (teatavaks tehtud numbri K(2008) 2666 all)
   (Ainult ingliskeelne tekst on autentne)
   (2008/424/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   ning arvestades järgmist:
   
               (1)
            
            
               20. detsembri 2005. aasta nõukogu direktiiviga 2005/94/EÜ (linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta) (3) on kehtestatud teatavad ennetusmeetmed, mille eesmärk on linnugripi järelevalve ja varane avastamine, ning minimaalsed tõrjemeetmed, mida kohaldatakse selle haiguse puhkemisel kodu- või muude vangistuses peetavate lindude seas. Selles direktiivis sätestatakse kaitse- ja järelevalvetsoonide kehtestamine kõrge patogeensusega linnugripi puhangu puhul.
            
         
               (2)
            
            
               4. juunil 2008. aastal teatas Ühendkuningriik komisjonile kõrge patogeensusega linnugripi alatüübi H7 kinnitatud puhangust nende territooriumil asuvas linnukasvatusettevõttes ning võttis vastavalt direktiivile 2005/94/EÜ asjakohased meetmed, mis hõlmasid kaitse- ja järelevalvetsoonide kehtestamist.
            
         
               (3)
            
            
               Komisjon on koostöös Ühendkuningriigiga need meetmed läbi vaadanud ja leidnud, et liikmesriigi pädeva asutuse kehtestatud tsoonide piirid on kinnitatud haiguspuhangu tegelikust asukohast piisavalt kaugel.
            
         
               (4)
            
            
               Vältimaks tarbetuid häireid ühendusesiseses kaubanduses ning riski, et kolmandad riigid kehtestavad põhjendamatuid kaubandustõkkeid, on vaja ühenduse tasandil kiiresti kirjeldada neid tsoone Ühendkuningriigis.
            
         
               (5)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesolev otsus käsitleb kaitse- ja järelevalvetsoone, mille on kehtestanud Ühendkuningriigi pädev asutus pärast kõrge patogeensusega linnugripi alatüübi H7 kinnitatud puhangut Oxfordshire'i krahvkonnas, millest nimetatud liikmesriik teatas komisjonile 4. juunil 2008. aastal.
   Ühendkuningriik tagab, et vastavalt direktiivi 2005/94/EÜ artikli 16 lõikele 1 kehtestatud kaitse- ja järelevalvetsoonid hõlmavad vähemalt alasid, mida on kirjeldatud käesoleva otsuse lisa A ja B osas.
   Artikkel 2
   Käesolevat otsust kohaldatakse kuni 28. juunini 2008.
   Artikkel 3
   Käesolev otsus on adresseeritud Suurbritannia ja Põhja-Iiri Ühendkuningriigile.
   
      Brüssel, 6. juuni 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 395, 30.12.1989, lk 13. Direktiivi on viimati muudetud Euroopa Parlamendi ja nõukogu direktiiviga 2004/41/EÜ (ELT L 157, 30.4.2004, lk 33), parandatud versioon ELT L 195, 2.6.2004, lk 12.
   
      (2)  EÜT L 224, 18.08.1990, lk 29. Direktiivi on viimati muudetud Euroopa Parlamendi ja nõukogu direktiiviga 2002/33/EÜ (EÜT L 315, 19.11.2002, lk 14).
   
      (3)  ELT L 10, 14.1.2006, lk 16.
   
      LISA
      A   OSA
      Artiklis 1 viidatud kaitsetsoonid
      
                  ISO-riigikood
               
               
                  Liikmesriik
               
               
                  Kood
                  (võimaluse korral)
               
               
                  Nimi
               
            
                  UK
               
               
                  Ühendkuningriik
               
               
                  00201
               
               
                  Ala Oxfordshire'i ja Warwickshire'i krahvkondades, mis asub 3,215 kilomeetri raadiuses ristkoordinaadist SP36412 42196. (1)
                  
               
            
         
      B   OSA
      Artiklis 1 viidatud järelevalvetsoonid
      
                  ISO-riigikood
               
               
                  Liikmesriik
               
               
                  Kood
                  (võimaluse korral)
               
               
                  Nimi
               
            
                  UK
               
               
                  Ühendkuningriik
               
               
                  00201
               
               
                  Ala Oxfordshire'i ja Warwickshire'i krahvkondades, mis asub 10,215 kilomeetri raadiuses ristkoordinaadist SP36412 42196. (2)
                  
               
            
         (1)  Kasutatakse ristkoordinaatide süsteemi Ordnance Survey Landranger 1:50 000 seeriat.
      
         (2)  Kasutatakse ristkoordinaatide süsteemi Ordnance Survey Landranger 1:50 000 seeriat.